ཁ་ཉིན་ངོས་རང་འདིར་འབྱོར་མཚམས་ཁོང་ཚོར་འདི་འདྲ་བརྗོད་རྒྱུ་བྱུང་།ངོས་རང་འདིར་འབྱོར་མཚམས་ཧ་ཅང་ཐང་ཆད་འདུགདེར་བརྟེན་འདིར་འབྱོར་མ་ཐག་ལམ་སང་གཟུགས་པོ་བཀྲུས་ནས་གཉིད་ཆུ་ཚོད་བཅུ་གཉིས་ཉལ་བ་ཡིན།དེ་སྔ་ངོས་ཀྱིས་གསུང་ཆོས་མང་པོ་ཞུ་ས་ཡོངས་འཛིན་སྟག་བྲག་རིན་པོ་ཆེ་མཆོག་སྐབས་དེར་དགུང་གྲངས་བདུན་ཅུའི་ནང་ཕེབས་ཡོད།ཡོངས་འཛིན་རིན་པོ་ཆེས་གཟིམ་ཁུག་རྒྱུར་ཁག་པོ་འདུག་ཅེས་བཀའ་གནང་མྱོང་ཡོད།འོན་ཀྱང་ངོས་ལ་དེ་འདྲའི་དཀའ་ངལ་མི་འདུགདེ་རིང་འདིར་ཁྱེད་རང་བོད་མི་ཚོ་དང་བོད་དོན་ཐོག་རྒྱབ་སྐྱོར་གནང་མཁན་ཚོ་ཐུག་པར་དགའ་པོ་བྱུང་།ངོས་ཀྱིས་རྒྱུན་དུ་བརྗོད་བཞིན་པ་ནི།བོད་ཀྱི་གནད་དོན་འདི་དྲང་བདེན་གྱི་གནད་དོན་ཞིག་ཡིན་སྟབས་ཁྱེད་ཚོས་བོད་དོན་ལ་རྒྱབ་སྐྱོར་བྱེད་པ་དེ་དྲང་བདེན་ལ་རྒྱབ་སྐྱོར་བྱེད་པ་ཞིག་ཆགས་ཡོད།